**LĒMUMS**

LIEPĀJĀ

|  |  |  |
| --- | --- | --- |
| 2020.gada 17.decembrī | Nr.634/19  (prot. Nr.19, 4.§) | Nr.233 |

Par nodomu protokola noslēgšanu

Izskatot biedrības "Latvijas Futbola federācija" iniciatīvu sadarbībai slēgtas piepūšamās futbola halles izveidei Liepājā un ņemot vērā projekta mērķi - sporta infrastruktūras pieejamības nodrošināšana profesionālā sporta, treniņu un sacensību vajadzībām, kā arī sabiedrības veselīga un aktīva dzīvesveida veicināšanai, pamatojoties uz likuma "Par pašvaldībām" 15.panta pirmās daļas 6.punktu un 21.panta pirmās daļas 27.punktu, ievērojot Liepājas pilsētas domes pastāvīgās Pilsētas attīstības komitejas 2020.gada 10.decembra lēmumu (sēdes protokols Nr.12) un pastāvīgās Finanšu komitejas 2020.gada 10.decembra lēmumu (sēdes protokols Nr.12), LIEPĀJAS PILSĒTAS DOME

N O L E M J :

1. Piekrist nodomu protokola par piepūšamās futbola halles izbūvi un uzstādīšanu (turpmāk - projekts) Liepājā noslēgšanai ar biedrību "Latvijas Futbola federācija".

2. Apstiprināt nodomu protokola projektu (pielikumā), nosakot, ka nepieciešamības gadījumā pirms parakstīšanas tajā var tikt veikti redakcionāli, precizējoši un citi nebūtiska rakstura grozījumi, kas nemaina nodomu protokola saturu pēc būtības.

3. Pilnvarot Liepājas pilsētas pašvaldības izpilddirektoru Liepājas pilsētas pašvaldības vārdā parakstīt nodomu protokolu.

4. Pilnvarot SIA "OC Liepāja" Liepājas pilsētas pašvaldības vārdā veikt visas nepieciešamās darbības būvniecības procesa īstenošanai un administrēt nodomu protokola īstenošanu.

5. Noteikt, ka pēc projekta īstenošanas piepūšamā halle nododama SIA "OC Liepāja" apsaimniekošanā.

6. Liepājas pilsētas pašvaldības iestādes "Liepājas pilsētas pašvaldības administrācija" Finanšu pārvaldei plānot nodomu protokola īstenošanai nepieciešamo finansējumu Liepājas pilsētas pašvaldības 2021.gada budžetā, nepieciešamības gadījumā piesaistot kredīta resursus Valsts kasē.

7. Noteikt, ka nodoma protokolā minētā projekta īstenošanai nepieciešamais Liepājas pilsētas pašvaldības finansējums var tikt precizēts pēc publiskā iepirkuma rezultātiem.

8. Liepājas pilsētas domes priekšsēdētāja vietniekam kultūras un sporta jautājumos kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | biedrībai "Latvijas Futbola federācija", SIA "OC Liepāja", Izpilddirektora birojam, Domes priekšsēdētāja birojam | |